**ZBIRANJE VLOG OŠKODOVANCEV, KI SO UTRPELI ŠKODO V KMETIJSTVU ZARADI POSLEDIC SUŠE 2022**

Občina Rogašovci obvešča, da je na podlagi prejetega sklepa Uprave RS za zaščito in reševanje, št. 844-18/2022-13-DGZR z dne 12.8.2022, začela z zbiranjem vlog oškodovancev, ki so utrpeli **škodo na kmetijskih pridelkih zaradi suše v letu 2022**.

Prijavo škode zaradi suše, lahko poda kmetijsko gospodarstvo, če je zaradi neugodnih vremenskih razmer uničenih nad 30 % običajne letne proizvodnje na posameznem pridelku in če skupna površina prizadetih kmetijskih površin dosega ali presega 1 ha primerljivih kmetijskih površin. **Kmetijsko gospodarstvo mora v Registru kmetijskih gospodarstev imeti urejeno identifikacijsko številko KMG-MID. V kolikor KMG-MID ni urejen do 31.05.2022, gospodarstvo ne bo upravičeno do državne pomoči.**

Za 1 ha primerljivih površin se šteje:

* 1 ha njiv ali vrtov ali
* 2 ha travnikov ali ekstenzivnih sadovnjakov ali
* 4 ha pašnikov ali
* 0,25 ha plantažnih sadovnjakov, vinogradov ali hmeljišč ali
* 0,2 ha drevesnic, trsnic in matičnih hmeljišč ali
* 8 ha gozdov
* ali 5 ha gozdnih plantaž ali
* 6 ha barjanskih travnikov ali drugih površin.

Oškodovanci škodo prijavijo na **Obrazcu 2** – Ocena škode v tekoči kmetijskih proizvodnji na pridelkih, povzročena po naravni nesreči. Obrazec se odda na občino, kjer ima oškodovanec KMG-MID. Vse površine (tudi, če so v različnih občinah) se lahko vpiše na enem obrazcu in odda v eni občini. Vsak posameznik naj za svoje kulture sam oceni procent poškodovanosti in jih vpiše v obrazec, vendar ne več, kot je to določila KGZS (tabela je objavljena na občinski spletni strani). Obrazec mora biti 2x podpisan in mora obvezno vsebovati naslednje podatke:

* **ime in priimek** nosilca kmetijskega gospodarstva
* **davčno številko** nosilca
* **naslov** nosilca
* **KMG-MID** iz registra kmetijskih gospodarstev; če KMG-MID ni urejen na datum 31.5.2022, oškodovanec ni upravičen do državne pomoči;
* **GERK** – številka GERK-a
* **vrsta kulture in šifra** – seznam priznanih kultur iz Uredbe o metodologiji za ocenjevanje škoda
* **poškodovanost** – dejanski odstotek poškodovanosti
* **površino poškodovane kulture** – dejansko površino poškodovane kulture v arih v GERK-u
* kontaktno **telefonsko številko.**

Priložiti je potrebno **kopijo obrazca D iz subvencijske vloge za leto 2022 oz. izpis iz registra kmetijskih gospodarstev, zaželjene so tudi fotografije poškodovanih kultur.**

**Čitljivo izpolnjeno in dvakrat podpisano prijavo, vključno s prilogami, oškodovanci lahko oddajo v času uradnih ur najkasneje do 23. 9. 2022 na občinski upravi občine Rogašovci, Sveti Jurij 13, 9262 Rogašovci.**

Obrazec 2 je dostopen na spletni strani občine (<https://www.obcina-rogasovci.si/>) in na občinski upravi občine. Dodatne informacije dobite na telefon: 02 55 88 810 (Simona) ali 02 55 88 814 (Laura).